#2 Styregruppemøde d. 18. maj 2026 - dagsorden
Til stede: Martha (aktivitetsgruppe), Helle (ovngruppe), Lene (rengøring), Anne Louise (glasur), Helle (ler), Serap (interiør), Anne (redskabsgruppe) og Mette og Luna. 

1. Velkommen og præsentationsrunde 

2. Arbejdsgangen og tjek ind i arbejdsgrupperne
Vi genbesøger, hvordan arbejdsgangen er mellem medlemmer, arbejdsgrupper, tovholdere og ansatte – og styregruppemødernes formål. Samt drøfte hvordan det går med at være i arbejdsgrupperne og med at være tovholder (hvad fungerer, hvad fungerer knap så godt, osv.)

Referat:
Visionen fra 2024 beskriver, at det man ønsker i udviklingen af Mantzius er ”at skabe gode og fleksible rammer, som giver mulighed for, at flere og nye borgere frivilligt kan engagere sig og skabe de aktiviteter, som de brænder for i det kulturhus, som de drømmer om”. Derudover beskriver visionen tre udviklingsprincipper, som er vild med vilje (at vi prøver os frem og ser hvad der fungere og hvad der slår rødder), vi giver plads og tid (ingen store forandringer sker over natten, så vi er tålmodige med hinanden i udviklingen af nye initiativer), og vi tilbyder fleksible rammer (vi udvikler rammer og f.eks. lokaler i takt med at initiativerne udvikler sig).
Visionen var grundlaget for, at vi i januar tog hul på at omorganisere keramikværkstedet, så medlemmerne får mulighed for at bruge deres engagement i værkstedet og få mere indflydelse.
Arbejdsgangen og organiseringen er stadig ny og vi er stadig i proces – men det er som udviklingsprincipper foreskriver, helt som det skal være! Det tager tid før ændringer lander, og derfor genbesøger vi lige hvordan arbejdsgangen er tiltænkt: 
· Et medlemskab i værkstedet forudsætter at medlemmerne er aktive! Det er op til den enkelte at bestemme, hvor aktiv man vil være, og hvor mange timer man vil bruge. Kort opridset kan man sige, at mindst frivilligt arbejde og mindst indflydelse på værkstedet: medlem, og mest frivilligt arbejde og indflydelse: arbejdsgrupperne og tovholdere.
· Arbejdsgrupperne har ansvar for et område/arbejdsopgaver i værkstedet – hvordan det skal fungere, samt at få løst og koordineret det i praksis. 
· Tovholderen står for kommunikation mellem arbejdsgruppe, medlemmer og ansatte, samt at være repræsentant for arbejdsgruppen i styregruppemøderne. 
· Medlemmerne skal hjælpe med at løse opgaver, som arbejdsgrupperne har planlagt, til arbejdsdage og lignende, og får derved et kryds. Medlemmerne kan komme med input, ideer og ønsker til arbejdsgrupperne. 
· Arbejdsgang ift. henvendelser fra medlemmer til arbejdsgrupperne: 1. Medlem kommer med ønsker ift. indkøb eller ideer til arbejdsgruppen, 2. Arbejdsgruppen vurderer ønsket/ideen og beslutter om det er noget der skal rykkes på eller ej, da de har det større billede af prioriteringer og ressourcer. Beslutning kan evt. sendes til Mette og komme med i nyhedsbrevet. 
· Ansatte er ansvarlige for at værkstedet lever op til krav, love og retningslinjer, der gælder i kommunen, Mantzius og i drift af værksteder generelt (kontingent, økonomi, osv.). De hjælper med at understøtte både arbejdsgrupper og tovholdere ved at besvare spørgsmål, vejlede osv. Derudover står ansatte for afholdelse af styregruppemøderne, indkøb, nyhedsbreve, introduktionsmøderne, opdatere keramikside, sørge for at lokaler og adgang fungerer, osv. 
· Styregruppemøderne er foraet, hvor tovholderne fra alle arbejdsgrupperne mødes med de ansatte, og hvor vi i fællesskab koordinerer opgaver der ligger uden for specifikke arbejdsgrupper, tjekker ind med hinanden og tager beslutninger om hvordan vi forbedrer keramikværkstedet for alle. 

Tjek-in i arbejdsgrupperne og hvordan det hele står til: 
Aktivitet: Det går godt. Optur over samarbejdet i gruppen. 4 medlemmer i arbejdsgruppen pt. Har brug for mere sparring med ansatte om, hvad og hvordan ift. rammer og regler i kommune og på Mantzius (vi tog hul på snakken senere i mødet – se længere nede i referatet).
Ovngruppe: Det kører godt i gruppen med det interne samarbejde og koordinering. Generelt: Gruppen oplever lidt frustration over, at folk ikke læser de regler og beslutninger der er blevet lavet. Vigtigt at få regler mere frem i nyhedsbrev osv. Ufedt at være den der tager de svære snakke med medlemmer, når nogen ikke har læst regler og beslutninger. 
· Hvordan får vi flere til at orientere sig i nyhedsbrevet? Vi kunne evt. printe det ud og hænge op i værkstedet, eller have det liggende, så folk kan tage det hjem. Alternativt printe beslutningspunkterne ud, eller skrive dem med kridt på tavlen. Vi må prøve lidt forskellige ting af. 
Rengøring: Arbejdsdag gik mega godt og der kom en masse, som virkelig knoklede. Måske der næsten var for mange – men stadig virkelig fedt. Hellere en lang liste med opgaver, end for lidt, nu når folk er der. 
· Giver det mening med flere arbejdsdage og hvordan kan det organiseres? Beslutning: Rengøringsgruppen ser om de kan plotte flere datoer ind i år til arbejdsdage. Hovedformålet med dagene er rengøring, men andre opgaver er også velkommen – de arbejdsgrupper der har opgaver til dagene, skal komme og hjælpe.  
Glasur: Det går godt. De er mange – måske lidt for mange. I gang med at lave glasurprøver – det kræver en del struktur og koordinering. Folk er begyndt at skrive om der kan købes forskellige glasurer – arbejdsgruppen tager løbende stilling til, hvad de vurderer giver mening, og ellers er folk velkomne til at købe deres egne glasurer (se glasurkataloget over godkendte glasurer på keramiksiden).
Ler: Det går godt, men de mangler en tovholder (vender tilbage ift. hvem der tager opgaven). I gang med at købe plastbokse til lerrester. Der skal ryddes lidt ud i noget af det ubrugte ler. Forsøgt sig frem med opblødning og genæltning, men stort arbejde. Overvejer at lave et lagersystem, hvor man nemt kan se hvornår der skal bestilles nyt ler. Behov for mere plads på hylderne, og behov for mere plads til at producere kiks (at lave dem er oplagt på arbejdsdag). 
Interiør: Det går godt og der bliver lavet en masse. Der er pt. ti i gruppen. Der er ønske om en tørrehylde gruppe, der holder øje med de emner, der har stået der mere end fem uger (der er nok også behov for at den regel bliver meldt tydeligere ud – også lidt forvirring over hvad der skal ske med hylderne med færdige emner). 
· Beslutning: Arbejdsgruppen finder ud af, om de har nogen i gruppen, som vil opstarte tørrehylde-gruppen. Pt. er der én fra gruppen har meldt sig på. Hvis der ikke kan samles nok til en gruppe, skriver interiør til Mette, så opfordringen kan komme ud i næste nyhedsbrev. Hvis der ikke kan samles nok til en arbejdsgruppe, må vi snakke om hvordan vi kan løse tørrehylde opgaven ved næste styregruppemøde. 
Redskaber: Der er ikke sket så meget, men der kommer lidt ønsker og der er behov for løbende opfyldning på redskaberne. Snakket om at rydde ud i gipsforme, der er for store ift. reglen om max 30 cm. 

3. Stemning og succeskriterier for værkstedet
I forlængelse af ovenstående, vil vi gerne have en snak om stemningen i værkstedet og hvordan tonen opleves og er. Det hænger også sammen med en samtale om, hvornår værkstedet er en succes og hvornår vi synes vi er lykkedes i fællesskab og i arbejdsgrupperne. 

Referat: 
Overordnet er der god stemning, folk er glade for at få muligheden for at være en del af keramikværkstedet, og mange medlemmer nyder godt af at kunne sparre og inspireres af hinanden.  
Der er dog lidt frustrationer om beslutninger, processerne og den tid ting tager, som både mærkes af arbejdsgrupperne, tovholdere, medlemmer og af de ansatte. Hvad drejer det sig om? Hvad kan vi gøre for at få en bedre stemning og tone? 
Måske vores forventninger til værkstedet og driften, er med til at sætte en barre, der er for høj, og når vi så ikke når dén barre vi forventer af hinanden og af værkstedet, så opstår der frustrationer. Derfor snakkede vi om hvad succeskriterierne er for værkstedet. 
· Vigtigt: Keramikværkstedet er ikke i sig selv en succes når hylderne er tomme, når emner bliver brændt lynhurtigt eller når alle redskaber/glasurer/osv. er der i dét sekund du vil have det. Keramikværkstedet er et kommunalt fedt tilbud, som drives af engagerede medlemmer, der lægger en masse timer og frivilligt arbejde i stedet. Det er et skabende og kreativt fællesskab, hvor man mødes om at interessen for keramik. Keramikværkstedet er en succes, når vi lykkedes med at skabe et hyggeligt og åbent fællesskab, hvor medlemmer får lyst til at engagere sig og udvikle værkstedet til alles gavn. 
· Vi skal alle udvise forståelse for hinanden, have tillid til at vi alle ønsker det bedste for værkstedet, samt være bevidste om at ting tager tid. Det er helt vildt imponerende, hvor langt vi er kommet i fællesskab med keramikværkstedet på dets første år! 
· Vi lytter til hinandens ønsker, ideer og inputs. Ønsker og input er ikke ensbetydende med at ønsket/inputtet bliver virkelighed. Det er altid en vurderingssag for enten arbejdsgrupperne, ansatte eller styregruppemøderne. Vi kan ikke forhaste beslutninger igennem, så vi skal have tålmodighed med processerne, og bakke om de andre arbejdsgruppers/medlemmers/ansattes og styregruppemødernes beslutninger. Vi er stadig i proces, og intet er hugget i sten, så hvis der er vigtige udfordringer, som ikke løses ved det næste styregruppemøde, så prøver vi igen til næste møde. Derfor er tålmodighed, tillid og åbenhed også et vigtigt succeskriterie for værkstedet. 
Det er vigtigt at nye medlemmer også får at vide, hvad formålet og succesen for keramikværkstedet er, samt at vi bliver ved med at gensøge det og snakke om det, så vi alle står på samme fundament.

4. Opsamling på beslutninger og emner fra sidst. 
Referat:
Ift. pres på flowet i ovnrummet og kapacitet, har vi siden sidste styregruppemødet afprøvet følgende, som vi evaluerede og snakkede videre om:
· Max to gæster per medlem på en måned.
· Det er måske ikke helt implementeret – folk har ikke set det. Måske i tvivl om formuleringen.
· Pause for nye intromøder indtil maj.
· Introduktionskurset i juni aflyses. Fra august af kommer der nye intromøder med færre deltagere end før, så vi bedre kan klæde hver enkelt godt på. Derudover arbejder styregruppen på et dokument med de vigtigste huske-ting fra hver arbejdsgruppe, som nye medlemmer kan få. Vi opretter venteliste/interesseliste for alle der vil være medlem i værkstedet fremadrettet. 
· Kasse som visuel ramme! Opfordrer til at folk tænker over, hvor meget de har
i gang, for hylderne kan ikke følge med. Tag hensyn til hinanden, og lad vær
med at producere så meget, at de andre medlemmer ikke kan lave noget.
· Folk tager den meget bogstaveligt – er det et problem eller dur den? Vi prøver videre med den, og snakker om det i august. 
· Max 14 dage til at afhente forglødet og færdigbrændte emner. Da der bliver mere plads i tørrerummet, bør man derfor lade emner blive i tørrerummet, hvis man er væk i mere end to uger. 
· Forskellige perspektiver på det: Det er lidt presset for folk at nå, måske forvirrende med forskellige tidshorisonter i tørrerum og ovnrum, samt en overvejelse om vi nudger folk til at komme oftere end de ellers ville, eller at de samler til bunke af ting og kommer med kasser, hvilket også lægger pres på hylder. 
· Arbejdsgangen fungerer for ovngruppen, som det er nu, og det sikre det gode flow, så derfor holder vi fast i den ramme for nu. 
· [bookmark: _Hlk230862761][bookmark: _GoBack]OBS: Som et led i snakken om kapacitet, så foreslog nogle medlemmer at løse udfordringerne med pres på hylder osv. ved at begrænse adgangen for nye til værkstedet ift. bopælskommune. Vi kom til at melde ud af vi ville afprøve det, men nu har vi afsøgt det nærmere, og vi må som kommunale ikke lave en begrænsning ift. bopælskommune, så den idé parkeres igen. Beklager den forvirring det måske har skabt! 

5. Koordineringsemner fra grupperne 
Aktivitetsgruppen: vende de kommende arrangementer - sommermarked, kulturnat og julemarked. Input og idéer fra andre i styregruppen, og forventningsafstemning i forhold til, hvad de her arrangementer skal kunne og for hvem. Måske også en drøftelse af, hvordan vi mere præcist forholder os til salg af egen keramik. 
· Formålet med aktiviteter for udefrastående er generelt set: Det handler om at vise, hvor fedt et tilbud det er, og forhåbentlig inspirere andre til at skabe andre kulturelle tilbud på Mantzius, som de drømmer om (eks.: syværksted, billedkunstværksted, osv.). 
· Ift. udstillingen og markedet, så er formål at hygge sig med de andre medlemmer og se hvad de har lavet i løbet af det sidste halvår, samt at sælge de ting, man ikke vil bruge selv alligevel. 
· Kulturnatten: Kunne vi have åbent hus i stedet for at lave keramik i værkstedet? Eller bruge selvhærdende ler, så folk kan tage tingene med hjem med det samme, men alligevel få en fornemmelse af keramikken? Arbejdsgruppen snakker videre om hvad de synes kunne være meningsfuldt. 
· Luna koordinerer med gruppen ift. plakater og begivenheder på hjemmeside og Facebook, og står til rådighed ift. sparring, hvis der er behov. 

6. Andre emner vi skal drøfte:
Nye i værkstedet: Hvordan klæder vi dem ordentlig på – både i fællesskabet og i reglerne? Tutor ordning (Helle), ugentlig keramik-hjælpe dage eller andet. 
· Tutorordning kunne være fedt, men det kræver nogle engagerede og meget logistik ift. at koordinere det. 
· Aktivitetsgruppen har snakket om at holde hyggestunder/sparrings-tidspunkter. De brainstormer videre. Uanset så er alle velkommen til at invitere til sparring, hygge eller erfaringsudveksling med andre medlemmer, hvis man vil det!
Indkøbsinterval på årshjulet: Hvor hyppigt er der et behov for det, og hvordan kan vi koordinere det bedst? 
· Mette kommer med et forslag til indkøbsrul og datoer for indkøb, som hun sender til tovholderne. 

7. Afrunding og næste styregruppemøde 
Næste styregruppemøde: d. 20. august – 16.30 til 18.30 (vi har forlænget med en halv time, da vi pt. har gået over tid med alle de emner der har været brug for at vende). 





Liste med det vigtigste fra hver arbejdsgruppe til nye medlemmer 
Aktivitetsgruppen: 
· Årshjulet er på vores hjemmeside, og der er bl.a. udstillinger hver halvår hvor der kan sælges keramik, men ellers må du ikke sælge keramik du producere i værkstedet. 

Interiørgruppen: 
· Pas godt på inventaret, hvis man observerer at noget er itu eller ikke fungerer, så henvender man sig til gruppen.
· Mangel på klude, plastikposer, kaffe/the og andre artikler (som ikke er på lageret, hvorfra man gerne må fylde op) så henvend jer til gruppen.
· Ideer til optimering af rumudnyttelse modtages meget gerne.

Rengøringsgruppen: 
· Ryd ALTID ordentlig op efter dig selv. 
· De redskaber du har benyttet skal rengøres.
· Den plads du har brugt skal også rengøres
· Kluden skal skylles flere gange 
· Og så selvfølgelig vores “Har du husket” oversigt

Lergruppen
· Det ler man skærer af købes dvs. man putter ikke halvtørre klumper tilbage i kassen/posen

Glasurgruppen: 

Ovngruppen:

Redskabsgruppen:
